Imtella' April 13, 2021 - Aġġornata 13 Ta' April, 2021 4:22pm Ritratti: Dunskie Borg Libjan ta' 45 sena li joqgħod is-Siġġiewi sofra ġrieħi gravi wara li kmieni waranofsinhar kien involut f'inċident tat-traffiku fi Triq l-Imdina f'Ħal Qormi. L-inċident seħħ għall-ħabta tan-nofsiegħa meta s-sewwieq kien involut f'ħabta ma' karozza misjuqa minn raġel ta' 44 sena minn Ħaż-Żebbuġ. Effett tad-daqqa, il-vann ġarrab ħsarat estensivi fuq quddiem u saqajn is-sewwieq inqabdu b'mod li ma setax jinħareġ. Fuq il-post, tim mediku mill-Isptar Mater Dei tah l-ewwel għajnuna sakemm ħaddiema tad-Dipartiment tal-Protezzjoni Ċivili f'operazzjoni delikata qalgħu s-saqaf tal-vann biex ir-raġel seta' jinħareġ mill-ġenb. Hu ttieħed l-Isptar Mater Dei fejn ingħata kura għal ġrieħi gravi f'riġlejh tax-xellug.